Аиустициа ахеилак иӡбаҩцәам алахәылацәа ралхразы апарламенттә аиҳара амобилизациа ҟаҵатәуп, ари Еврокомиссиа 12 ррекомендациа иреиуп, аоппозициаа ари азҵаара даҽакала иазныҟәоит, апринциптә позициа рымоуп, акандидатцәа рҟынтә аӡәгьы иргәаԥхом, — иҳәеит «Ақырҭуа гәахәтәы» ахантәаҩы Иракли Кобахиӡе.
Иракли Кобахиӡе иажәақәа рыла, хәҩык аоппозициаа рдепутатцәа Аиустициа ахеилак иӡбаҩцәам алахәылацәа ралхра рхы аладырхәит.
«Арҭ адепутатцәа хықәкыс ирыман акандидат статус аиура, абжьыҭира рҽалархәра ашьҭахь ркыдцалара иалагеит. Хәылбыҽхан ауаажәлар ирбеит Аиустициа ахеилак иӡбаҩцәам алахәылацәа ралхра иалахәыз адепутатцәа рбуллинг шымҩаԥысуаз. Арадикалтә оппозициаа даҽазнык рхаҿсахьа аадырԥшит. Атәыла акандидат статус арымҭар азы ирылшо зегь ҟарҵоит», — иҳәеит Кобахиӡе.